**LAPIN YLIOPISTON HARJOITTELUKOULULLA TOTEUTETTAVAN TUTKIMUS-, KOKEILU- JA KEHITTÄMISTOIMINNAN EETTISET PERIAATTEET JA TUTKIMUSLUPAOHJEET**

Tutkimus-, kokeilu- ja kehittämistoiminta on yksi harjoittelukoulujen perustehtävistä. Se koostuu tieteellisestä tutkimuksesta sekä kokeilu- ja kehittämistyöstä, ja sitä toteutetaan tiiviissä yhteistyössä yliopiston kanssa.

Lapin yliopiston *luokanopettajaopiskelijoiden ohjattuihin harjoitteluihin sekä opettajien ja ohjaajien täydennyskoulutukseen* liittyvään toimintaan osallistuvat kaikki harjoittelukoulun oppilaat ja koko henkilökunta. Ohjatuissa harjoitteluissa ja täydennyskoulutustilanteissa tuotettuja koulutusmateriaaleja, kuten kuvatallenteita tai äänitteitä, ei käytetä missään yhteydessä koulutuksen ulkopuolella (esimerkiksi konferensseissa tai erilaissa julkaisuissa), vaan ne tuhotaan, kun niiden sisältöä on käytetty ko. koulutuksessa.

Kaikessa *tutkimustoiminnassa* noudatetaan yleisesti hyväksyttyjä eettisiä periaatteita:

1. Tutkimusaiheen valinta; kenen ehdoilla tutkimus toteutetaan, miksi tutkimukseen ryhdytään ja mitä sillä saavutetaan.
2. Tutkimuksen kohteena olevat henkilöt: osallistujien suostumus tutkimukseen on hankittava siten, että kaikki ovat tietoisia seuraavista seikoista:

* osallistuminen on vapaaehtoista
* koulun rehtori on hyväksynyt tutkimuksen teon koulussa
* tutkimuksen toteuttamistavat
* tutkimuksen sisällöt
* tutkimustulosten julkaisukanavat ja tulosten myöhempi käyttö

Osallistujille on myös varattava mahdollisuus vetäytyä tutkimuksesta kesken aineiston keruun. Tutkimuksesta vetäytymisestä ei saa aiheutua tutkimushenkilöille minkäänlaista haittaa, ja heidän anonymiteettinsä on turvattava. Alaikäisten tutkittavien kohdalla lupa kysytään sekä huoltajilta että lapsilta itseltään. Pienten lasten osalta tutkimusluvan ja suostumuksen on oltava ikäkauden huomioivassa muodossa.

1. Tutkijan on annettava todenmukainen informaatio tutkimuksesta ja liitettävä tutkimuslupaan myös yhteystietonsa, jolloin osallistujilla on mahdollisuus olla yhteydessä tutkijaan. Opinnäytetöihin liittyvässä tiedottamisessa on mukana oltava myös ohjaajan nimi ja yhteystiedot.
2. Tutkija sitoutuu tiedottamaan harjoittelukoulua tutkimuksensa/opinnäytetyönsä tuloksista joko tiivistelmän tai elektronisen aineiston osoitteen muodossa.

Alla on esimerkki tutkimuslupa-anomusten sisällöstä sekä suostumusosiosta. Tutkimuslupa-anomus jää tutkimushenkilölle ja suostumuskaavake palautetaan tutkijalle.

**ESIMERKKI TUTKIMUSLUVASTA**

Hei 3A-luokan oppilaan vanhempi ja oppilas!

Tutkin lasten käsityksiä kouluhyvinvoinnista. Tutkimukseni on tarkoitus toteuttaa kevätlukukaudella 2017. Koulun rehtori ja luokan oma opettaja ovat hyväksyneet tutkimushankkeen.

Kerään tutkimusaineistoni haastattelemalla oppilaita koulupäivän aikana. Tervetuloa osallistumaan tutkimusprojektiin. Jos kuitenkin tutkimusprosessin aikana tai sen jälkeen päädytte siihen, että haluatte vetäytyä tutkimuksesta, voitte tehdä sen ilmoittamalla asiasta minulle tai luokan omalle opettajalle. Silloin kaikki lapseenne liittyvä materiaali poistetaan tutkimuksesta. Vetäytyminen tutkimusprosessista ei vaikuta mitenkään lapsenne opetukseen tai muuhun koulunkäyntiin.

Tutkimuksessa ei tuoda julki oppilaiden, opettajan tai koulun nimiä ei muitakaan tietoja, joiden perusteella tutkimukseen osallistuneet voitaisiin tunnistaa.

Tutkimuksesta kirjoitan pro gradu -tutkielman, joka julkaistaan yliopiston kokoelmissa. Tai/ja: Tutkimuksen tuloksia esitellään konferensseissa, tieteellisissä julkaisuissa ja esimerkiksi opettajien täydennyskoulutuksissa Suomessa ja muualla maailmassa.

Voitte soittaa minulle tai laittaa sähköpostiviestin, jos haluatte kysyä lisää tutkimuksesta.

Ystävällisin terveisin,

Tutkija Oma nimi

Asema/ ammatti

Puhelin: xxxxx

Sähköposti: xxxx

Mahdollisen opinnäytetyön **ohjaajan** nimi, puhelinnumero ja sähköpostiosoite

TÄMÄ OSA PALAUTETAAN KOULUUN.

|  |
| --- |
| **VANHEMMAT**  ***Annan*** *luvan lapseni osallistumiseen kouluhyvinvointikäsityksiä koskevaan tutkimukseen. \_\_\_\_\_\_*  ***En anna*** *lapselleni lupaa osallistua kouluhyvinvointikäsityksiä koskevaan tutkimukseen. \_\_\_\_\_*  Jos tutkimuksessa käytetään kuvamateriaalia, sen käytöstä kysytään erikseen:  Lapseeni liittyvää kuvamateriaalia **saa** esittää tutkimustulosten esittämisen yhteydessä. \_\_\_\_\_\_  Lapseeni liittyvää kuvamateriaalia **ei saa** esittää tutkimustulosten esittämisen yhteydessä. \_\_\_\_  Päiväys: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Vanhemman allekirjoitus: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Nimen selvennys: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Puhelinnumero ja/tai osoite mahdollista myöhempää yhteydenottoa varten:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |
| --- |
| **OPPILAS**  **Osallistun tutkimukseen.** \_\_\_\_  **En osallistu tutkimukseen.\_\_\_\_**  Lapsen allekirjoitus: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Nimen selvennys: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

***Pyydän palauttamaan luokan omalle opettajalle xx xx:lle maanantaihin xx.xx.xx mennessä.***